b'\n_START_ARTICLE_\nSvjetski kup u hokeju na travi 2002.\n_START_PARAGRAPH_\n10. svjetski kup u hokeju na travi je bilo svjetsko prvenstvo u mu\xc5\xa1koj konkurenciji u \xc5\xa1portu hokeju na travi._NEWLINE_Odr\xc5\xbeao se od 24. velja\xc4\x8de do 9. o\xc5\xbeujka 2002.._NEWLINE_Krovna organizacija za ovo natjecanje je bila Me\xc4\x91unarodna federacija za hokej na travi.\n_START_SECTION_\nMjesto odr\xc5\xbeavanja\n_START_PARAGRAPH_\nNatjecanje se odr\xc5\xbealo u Maleziji, u Kuala Lumpuru, na stadionu Malaysia National Hockey Stadium.\n_START_SECTION_\nSudionici\n_START_PARAGRAPH_\nSudjelovalo je 16 izabranih sastava: Nizozemska, Malezija, Ju\xc5\xbena Koreja, Kuba, JAR, Australija, Njema\xc4\x8dka, Pakistan, Engleska, Argentina, \xc5\xa0panjolska, Poljska, Belgija, Indija, Japan i Novi Zeland.\n_START_SECTION_\nIzlu\xc4\x8dni kriteriji\n_START_PARAGRAPH_\nIzravno se plasirao branitelj naslova Nizozemska, doma\xc4\x87in Malezija, zatim 5 kontinentalnih prvaka: Ju\xc5\xbena Koreja, Kuba, JAR, Australija i Njema\xc4\x8dka te dva sastava temeljem plasmana na prethodnim OI 2000. u Sydneyu (nakon \xc5\xa1to su izuzeti sastavi koji su sudjelovanje izborili po drugim kriterijima, a u ovom slu\xc4\x8daju to su bili 4. Pakistan i 6. Engleska)._NEWLINE_Preostali sudionici su odigrali izlu\xc4\x8dni turnir, koji se odr\xc5\xbeao od 17. do 29. srpnja 2001. u Edinburghu u \xc5\xa0kotskoj. Na tom turniru su plasman izborili i Argentina, \xc5\xa0panjolska, Poljska, Belgija, Indija, Japan i Novi Zeland.\n_START_SECTION_\nNatjecateljski sustav\n_START_PARAGRAPH_\nNatjecanje se odr\xc5\xbealo u dva dijela. U prvom su mom\xc4\x8dadi igrali u dvjema skupinama po jednokru\xc5\xbenom liga\xc5\xa1kom sustavu, u kojem su za pobjedu dobivalo 2 boda, za nerije\xc5\xa1eno 1 bod, a za poran nijedan bod._NEWLINE__NEWLINE_Mom\xc4\x8dadi koje su zauzele 7. i 8. mjesto na ljestvici u svojim skupinama, me\xc4\x91usobno doigravaju za poredak od 13. do 16. mjesta. Doigravanje je po kup-sustavu, unakri\xc5\xbeno igraju sedmi protiv osmih iz druge skupine, pobjednici se bore za 13., a pora\xc5\xbeeni za 15. mjesto._NEWLINE__NEWLINE_Mom\xc4\x8dadi koje su zauzele 5. i 6. mjesto na ljestvici u svojim skupinama, me\xc4\x91usobno doigravaju za poredak od 9. do 12. mjesta. Doigravanje je po kup-sustavu, unakri\xc5\xbeno igraju peti protiv \xc5\xa1estih iz druge skupine, pobjednici se bore za 9., a pora\xc5\xbeeni za 11. mjesto._NEWLINE__NEWLINE_Mom\xc4\x8dadi koje su zauzele 3. i 4. mjesto na ljestvici u svojim skupinama, me\xc4\x91usobno doigravaju za poredak od 5. do 8. mjesta. Doigravanje je po kup-sustavu, unakri\xc5\xbeno igraju tre\xc4\x87i protiv \xc4\x8detvrtih iz druge skupine, pobjednici se bore za 5., a pora\xc5\xbeeni za 7. mjesto._NEWLINE__NEWLINE_Mom\xc4\x8dadi koje su zauzele prva dva mjesta na ljestvici u svojim skupinama, odlaze u poluzavr\xc5\xa1nicu u borbu za odli\xc4\x8dja, u kojoj unakri\xc5\xbeno igraju prvi protiv drugih iz druge skupine._NEWLINE__NEWLINE_Pora\xc5\xbeeni igraju susret za broncu, pobjednici igraju za zlatno odli\xc4\x8dje.\n_START_SECTION_\nZa poredak od 9. do 12. mjesta\n_START_PARAGRAPH_\n(produ\xc5\xbeetci) 4:5 (raspucavanje)\n_START_SECTION_\nZa odli\xc4\x8dja\n_START_PARAGRAPH_\nSvjetski prvak je Njema\xc4\x8dka.'